
Det medisinske fakultet 
Instituttene
Doktorgradsstudenter og nylig disputerte doktorer

	 


	Deres ref.:
	
	Vår ref.:
	200607126-1/KFI
	Dato:
	11.12.2006


Utlysning av overgangsstipend vår 2007
Det medisinske fakultet lyser ut midler til overgangsstipend for vår 2007. Stipendet er beregnet på dyktige forskere som har disputert i foregående og inneværende semester ved Universitetet i Tromsø eller har levert avhandling inn til bedømmelse. Stipendet skal dekke lønn for 3-5 måneder i påvente av avklaring angående postdoktorstipend. 

Vedlagte søknadsskjema skal benyttes. Vedlagt søknaden skal det foreligge en anbefaling fra veileder/fagmiljø, som skal begrunne støtte til søkeren ut fra særlige kvalifikasjoner, fagprofil og planer ved institutt/fakultet. 

Følgende vektlegges ved vurdering av søkerne: 

· Anbefaling fra veileder/fagmiljø

· Gjennomføringstid på doktorgradsstudiet

· Forskningspotensial nasjonalt/internasjonalt

· Vitenskapelig produksjon, basert på forskningsdokumentasjonssystemet FRIDA

· Innpassing i forhold til instituttets/fakultetets satsingsområder

Forskningsseksjonen ber instituttledere om å videreformidle utlysningen til aktuelle søkere. Forskningsseksjonen vil sende utlysningen elektronisk til phd-/dr.gradsstudenter som har disputert eller levert avhandlingen til bedømmelse i 2006. I tillegg vil utlysningen ligge på websiden: http://uit.no/medfak/nyheter/
Søknaden fylles ut og sendes elektronisk til følgende e-post adresse: post@fagmed.uit.no
Dersom du har elektronisk versjon av vedleggende sendes de i samme e-post som søknaden.

Dersom du kun har papirversjon av vedleggene sendes de til Forskningsseksjonen ved Det medisinske fakultet innen fristen.

Søknadsfrist er 31. januar 2007.

Har du spørsmål, ta kontakt med Ståle Liljedal, e-post stale.liljedal@fagmed.uit.no, 

tlf 776 46752
Vennlig hilsen

	Ståle Liljedal
	

	Seksjonsleder forskning
	

	
	Kristian Figenschau

	
	førstekonsulent


 Kopi: Administrative ledere ved instituttene, Instituttledere

